રાજકોટ, તા. 15: ગુજરાત સહિત સમગ્ર સૌરાષ્ટ્રમાં તાપમાનનો પારો ધીમે ધીમે ઉંચકાઇ રહ્યો છે. પરિણામે વિવિધ સ્થળોએ કાળઝાળ ગરમીનો અહેસાસ થઇ રહ્યો છે. આ ગરમીમાં લોકો કામ સિવાય બહાર જવાનું ટાળી રહ્યા છે. ગરમીમાં લોકો અકળાયા હતા. ન છૂટકે જવું પડે તો ટોપી, રૂમાલ, સફેદ કપડાથી ઢંકાઇને નીકળે છે. પશુ, પંખીને પણ ગરમી અસર કરી રહી છે. છાંયડો શોધવા આમથી તેમ ફરી રહ્યા હતા. રાજકોટમાં આજનું તાપમાન મહતમ 41.1 તથા ન્યુનતમ 25.7 ટકા રહ્યું હતું સવારે 69 ટકા ભેજ તો સાંજે 18 ટકા ભેજ હતો. પવનની ઝડપ 7 કિ.મી. પ્રતિ કલાક હતી.